CELEX: 32011D0132
Language: fi
Date: 2011-02-28 00:00:00
Title: 2011/132/EU: Komission päätös, annettu 28 päivänä helmikuuta 2011 , unionin osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2011 (tiedoksiannettu numerolla K(2011) 1100)

1.3.2011   
            
            
               FI
            
            
               Euroopan unionin virallinen lehti
            
            
               L 56/17
            
         KOMISSION PÄÄTÖS,
   annettu 28 päivänä helmikuuta 2011,
   unionin osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2011
   (tiedoksiannettu numerolla K(2011) 1100)
   (Ainoastaan ranskankielinen teksti on todistusvoimainen)
   (2011/132/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 17 artiklan 3 kohdan ensimmäisen alakohdan ensimmäisen virkkeen,
   sekä katsoo seuraavaa:
   
               (1)
            
            
               Ranskan viranomaiset ovat esittäneet komissiolle kasvinterveydelliset toimenpiteet sisältävän ohjelman Ranskan merentakaisissa departementeissa vuodeksi 2011. Ohjelmassa täsmennetään asetetut tavoitteet, odotetut suoritteet, toteutettavat toimet sekä niiden kesto ja kustannukset, jotta unioni voi mahdollisesti osallistua niiden rahoitukseen. Ohjelmaan sisältyvät toimenpiteet täyttävät yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 10 päivänä syyskuuta 2007 tehdyn komission päätöksen 2007/609/EY (2) vaatimukset.
            
         
               (2)
            
            
               Näin ollen komissio katsoo, että kyseinen ohjelma täyttää asetuksen (EY) N:o 247/2006 17 artiklan 1 kohdan vaatimukset.
            
         
               (3)
            
            
               Asetuksen (EY) N:o 247/2006 17 artiklan 3 kohdan mukaisesti olisi vahvistettava asianmukainen unionin rahoitusosuuden enimmäismäärä, ja maksu olisi suoritettava Ranskan toimittamien asiakirjojen perusteella.
            
         
               (4)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (3) 3 artiklan 2 kohdan a alakohdan mukaisesti kasvien terveyttä koskeviin toimiin myönnettävä unionin rahoitusosuus rahoitetaan Euroopan maatalouden tukirahastosta. Näiden toimien varainhoidon valvontaan sovelletaan kyseisen asetuksen 9, 36 ja 37 artiklaa.
            
         
               (5)
            
            
               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (4) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (5) 90 artiklan 1 kohdan mukaisesti toimielin tai viranomainen, jolle on siirretty päätöstä koskeva toimivalta, tekee ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
            
         
               (6)
            
            
               Ranskan viranomaisten esittämä ohjelma ja siihen sisältyvät toimenpiteet koskevat vuotta 2011. Jotta kyseisten toimenpiteiden asianmukainen rahoitus ja toteutus on mahdollista, tätä päätöstä olisi sovellettava kyseisen kalenterivuoden alusta.
            
         
               (7)
            
            
               Tämä päätös on Ranskan esittämään ohjelmaan liittyvän osarahoituspyynnön sisältämiä menoja koskeva rahoituspäätös.
            
         
               (8)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Ranskalle myönnettävä unionin rahoitusosuus kasveille ja kasvituotteille haitallisten organismien viralliseen torjuntaohjelmaan Ranskan merentakaisissa departementeissa vuodeksi 2011, sellaisena kuin ohjelma on esitetty liitteessä olevassa A osassa.
   Rahoitusosuus on enintään 60 prosenttia tukikelpoisista kokonaiskustannuksista, sellaisina kuin ne vahvistetaan liitteessä olevassa B osassa, ja enintään 165 000 euroa (ilman arvonlisäveroa).
   2 artikla
   1.   Ranskalle maksetaan 100 000 euron suuruinen ennakko 60 päivän kuluessa siitä, kun Ranskalta on saatu maksupyyntö.
   2.   Unionin rahoitusosuuden loppuerä maksetaan edellyttäen, että ohjelmaa koskeva lopullinen täytäntöönpanokertomus toimitetaan komissiolle sähköisessä muodossa viimeistään 15 päivänä maaliskuuta 2012.
   Kertomuksen on sisällettävä ainakin
   
               a)
            
            
               lyhyt tekninen arvio koko ohjelmasta, mukaan luettuina aineellisten ja laadullisten tavoitteiden toteutumisaste ja saavutettu edistys, sekä arvio välittömästä kasvinterveydellisestä ja taloudellisesta vaikutuksesta, sekä
            
         
               b)
            
            
               kustannusselvitys, josta käyvät ilmi osaohjelmittain ja toimenpiteittäin eritellyt toteutuneet menot.
            
         3.   Mitä tulee liitteessä olevassa B osassa vahvistettuun ohjeelliseen budjettierittelyyn, Ranska voi mukauttaa rahoitusta samaan osaohjelmaan kuuluvien eri toimenpiteiden välillä enintään 15 prosenttia unionin rahoitusosuudesta kyseiseen osaohjelmaan edellyttäen, että ohjelmassa vahvistettujen tukikelpoisten kustannusten kokonaismäärää ei ylitetä eikä ohjelman päätavoitteita vaaranneta.
   Ranskan on ilmoitettava komissiolle kaikista tehdyistä mukautuksista.
   3 artikla
   Tätä päätöstä sovelletaan 1 päivästä tammikuuta 2011.
   4 artikla
   Tämä päätös on osoitettu Ranskan tasavallalle.
   
      Tehty Brysselissä 28 päivänä helmikuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 42, 14.2.2006, s. 1.
   
      (2)  EUVL L 242, 15.9.2007, s. 20.
   
      (3)  EUVL L 209, 11.8.2005, s. 1.
   
      (4)  EYVL L 248, 16.9.2002, s. 1.
   
      (5)  EYVL L 357, 31.12.2002, s. 1.
   
      LIITE
      
         OHJELMA JA OHJEELLINEN BUDJETTIERITTELY VUODEKSI 2011
      
      A   OSA
      
         Ohjelma
      
      Ohjelma sisältää kolme osaohjelmaa:
      
                  1)
               
               
                  Merentakaisten departementtien välinen osaohjelma:
                  a)   Toimenpide 1.1: kvantitatiiviseen polymeraasiketjureaktioon (PCR) perustuvien menetelmien kehittäminen haitallisten organismien havaitsemiseksi
                  b)   Toimenpide 1.2: sitrushedelmien tuotantoon liittyvä kasvien terveyttä koskeva tutkimus ja selvitys
               
            
                  2)
               
               
                  Martiniquen departementin osaohjelma:
                  Toimenpide 2: kasvien terveyttä koskevat selvitykset ja taimitarhanpitäjien koulutus (kukkatuotanto)
               
            
                  3)
               
               
                  Guadeloupen departementin osaohjelma:
                  a)   Toimenpide 3.1: hedelmäkärpästen valvontaverkoston hallinnointi
                  b)   Toimenpide 3.2: haitallisten organismien kulkeutumiseen matkailijoiden mukana liittyvän riskin hallinta.
               
            B   OSA
      
         Ohjeellinen budjettierittely ja odotettavissa olevat suoritteet
      
      
                  (euroina)
               
            
                  Osaohjelmat
               
               
                  Suoritteet
                  (S: palvelu, R: tutkimus)
               
               
                  Tukikelpoiset menot
               
               
                  Kansallinen rahoitusosuus
               
               
                  Unionin rahoitusosuus enintään
               
            
                  
                     Merentakaisten departementtien välinen osaohjelma
                  
               
            
                  Toimenpide 1.1
               
               
                  Kvantitatiivinen PCR (R)
               
               
                  120 000
               
               
                  48 000
               
               
                  72 000
               
            
                  Toimenpide 1.2
               
               
                  Sitruspuun tauteja koskeva tutkimus (R) ja sitrushedelmien tuotantoon liittyvä kasvinterveydellistä asemaa koskeva selvitys (S)
               
               
                  35 000
               
               
                  14 000
               
               
                  21 000
               
            
                  Välisumma
               
               
                  155 000
               
               
                  62 000
               
               
                  93 000
               
            
                  
                     Martinique
                  
               
            
                  Toimenpide 2
               
               
                  Kasvien terveyttä koskevat selvitykset ja taimitarhanpitäjien koulutus (S)
               
               
                  93 300
               
               
                  37 320
               
               
                  55 980
               
            
                  Välisumma
               
               
                  93 300
               
               
                  37 320
               
               
                  55 980
               
            
                  
                     Guadeloupe
                  
               
            
                  Toimenpide 3.1
               
               
                  Hedelmäkärpästen valvontaverkoston hallinnointi (S)
               
               
                  14 200
               
               
                  5 680
               
               
                  8 520
               
            
                  Toimenpide 3.2
               
               
                  Tiedottaminen yleisölle haitallisten organismien kulkeutumiseen liittyvästä riskistä (S)
               
               
                  12 500
               
               
                  5 000
               
               
                  7 500
               
            
                  Välisumma
               
               
                  26 700
               
               
                  10 680
               
               
                  16 020
               
            
                  Yhteensä
               
               
                  275 000
               
               
                  110 000
               
               
                  165 000